Solo Cissokho

Solo Cissokho (1963–2019) var en norsk-senegalesisk jazz- og mbalaxmusiker. Cissokho stammet fra en senegalesisk griotfamilie som også teller musikere som Kausu Kouyate og Seckou Keita. Han lærte koraspill i ung alder, og spilte også djembe, gitar og bass. Cissokho spilte i Cissokho-familiens gruppe Jalikunda, som han blant annet opptrådte på Glastonbury Festival sammen med. Han samarbeidet også med musikere som Touré Kunda og Ali Farka Touré. I 1995 flyttet Cissokho til Norge, og høsten 1996 spilte han inn albumet Frå Senegal til Setesdal (1997) med Kouame Sereba, Kirsten Bråten Berg og Bjørgulv Straume. Han har også jobba med Oslo Gospel Choir på albumet Fulanimesse.

Etter en spontan jamsession med den svenske folkemusikeren Ellika Frisell i 1998 ble albumet Tretakt/Takissaba til. Albumet vant BBC World Music Award i kategorien Boundary Crossing.Tomas Lauvland Pettersen:Norwegian triumph at the BBC World Music Awards   , mic. Listen to Norway. I 2003 utga gruppa Cissokho System det mbalax-pregede albumet Kaira. Foruten Cissokho spiller Aliou Cissokho, Kossa Diomande, Olav Torget, Tonny Kluften og Harald Skullerud på albumet.

 Referanser 

 Eksterne lenker 

  Tomas Lauvland Pettersen: Solo Cissokho - global kora master, mic. Listen to Norway.

Kategori:Norske jazzmusikere
Kategori:Senegalesiske musikere
Kategori:Fødselsdato ikke oppgitt
Kategori:Personer fra regionen Ziguinchor